Mälestused?  Oleneb millised.  Esimese hooga...  Ja valisin kümnete hulgast Tarbatu omad.  Tarbatu-mälestused olid, on ja jäävad kui kuvaldalöögid mu mällu igaveseks.  Nii mõnigi kord olen tabanud end mõtlemast Tarbatust  -Toomemägi, Tähtvere lauluväljak, Emajõe Promenaad, Raekoja plats, agulite hõng, Bussijaama lehk...  Ahjaa, õlletehas kah...  Need korrad on harvad, kuid siiski meeldejäävad.  Polegi ime, kui pea kogu mu koolipõlv kulus õppides Tarbatu Pööbelmanni Instituudis.  Kas ma olen targemaks sellest muutund?  No ma ei usu seda, andku kallid õpetajad mulle andeks.  Eemal kodust, kuhu oli sadakond versta, mis tekitas alailma koduigatsuse tunde ja mis tuli maha suruda...  Kokkuvõtteks -  seda aega ei vahetaks ma millegi vastu.  Pildid on paari aasta tagused, kui ma kondasin hansapäevade kesköödel oma aparaadiga mööda linna.                 Möödunud ajahõngu mäletajad...